Multimedia PeakMeter Control - CodeProject 10,768,117 members (70,220 online) Sign in
Ernest Last Visit: 31-Dec-99 18:00 Last Update: 31-Jul-14 9:01Refresh1 Hulp stroom in vir mense van Imizano Yethu | Netwerk24
Skenkings stroom in na die skoolsaal van die Laerskool Kronendal in Scott Estate naby Houtbaai. Die skool is ’n versamelpunt vir skenkings aan die inwoners van Imizamo Yethu. Foto: FacebookKapenaars het die afgelope paar dae hul harte en beursies oopgemaak vir die gemeenskap van Imizamo Yethu nadat ’n verwoestende brand meer as 15 000 mense haweloos gelaat het.Leerlinge van drie skole in die gebied – die Silikamva High School, die Oranjekloof Moravian Primary School en die Disa Primary School – is deur die brand geraak, sê Jessica Shelver, woordvoerder van Debbie Shäfer, minister van die Wes-Kaapse onderwysdepartement.By die Silikamva High School het 120 leerlinge al hul besittings verloor. Teen Maandagmiddag het Angus Duffet, skoolhoof, en sy personeel R500 000 met die hulp van verskeie organisasies ingesamel om skoolklere en -boeke te vervang. Common Good, ’n nieregeringsorganisasie, het R100 000 geskenk aan leerlinge van die Oranjekloof Moravian Primary School wat in Imizamo Yethu woon. Die huise van 100 leerlinge van die Disa Primary School het afgebrand, asook dié van drie onderwysers.Gerda van der Westhuizen, skoolhoof, sê 100 leerlinge het nuwe skoolklere en handboeke gekry, wat deur ’n skenker betaal is.Kos, soos toebroodjies en vrugtepakkies, is aan ouers gegee en personeel maak ook kerrie en rys vir inwoners van Imizamo Yethu, sê Shelver.Ryan O’Connor, radio-aanbieder van Kfm se ontbytprogram, het Maandag skenkings van R800 000 ingesamel, wat sal gaan om die inwoners te help om hul lewe te herbou.Pick n Pay het ook Sondag, nadat die Kaapstad-fietstoer weens stormsterk winde gekanselleer moes word, onder meer energiedrankies en eetgoed wat vir die fietstoer gebruik sou word, aan die inwoners geskenk.Die Shoprite-groep het sy winkels landwyd beskikbaar gestel as versamelpunte vir skenkings. Hy het ook ’n sopkombuis begin om vir die komende week kos aan inwoners te verskaf. Verskeie kospakkies is ook uitgedeel aan inwoners en sy vragmotors is beskikbaar gestel om skenkings van versamelpunte na die gemeenskap te vervoer. Shoprite het ook sy klante aangemoedig om skenkings van so min as R5 by sy betaalpunte te maak ten bate van die Imizamo Yethu-gemeenskap.Die Silikamva High School se deure is oopgestel vir leerlinge wat weens die brand nie ’n heenkome het nie. Gemeenskapsale in die omgewing huisves ook diegene wat nie ’n heenkome het nie.Intussen het Thula Thula Foundation, ’n organisasie sonder winsbejag, gevra dat mense met dienste of produkte die mense van die informele nedersetting help. Die organisasies sê hy is desperaat vir voorraad wat daagliks by Ambleskool in Houtbaai afgelewer kan word: * Toiletware (seep, tandepasta, tandeborsels, toiletpapier, nat doekies om baba’s mee af te vee, babadoeke, tampons, sanitêre doekie, waslappe); * Brood en smeergoed om toebroodjies te maak;* Niebederfbare kosse;* Water en ander drinkbare vloeistowwe;* Energiedrankies;* Energiestafies, en versnaperings met baie suiker;* Dose, ziplock-sakkies; en* Beddegoed.
Naweeknuus: Kaap van storms
Kyk: 15 000 haweloos ná huise in Houtbaai afbrand
Houtbaai-brand verteer 3 500 wonings